NaiveNeuron/SloPal huggingface dataset:
Paška, Pavol, predseda NR SR (2013-09-03):
O MZV. Nájde sa podpora už teraz po otvorení programu troch poslaneckých klubov na podporenie návrhu pani poslankyne? (Reakcia z pléna.) Áno. Takže máte podporu aj SMER-u na zaradenie ešte raz tohto hlasovania. Ešte jeden klub, KDH, môže byť? Dobre. Takže budeme hlasovať o vašom návrhu. (Hlasovanie.) 144 prítomných, 62 za, 69 proti, 12 sa zdržalo, 1 nehlasoval. Návrh na zaradenie bodu programu sme neschválili. Budeme teraz hlasovať o návrhoch, ktoré sme prerokovali na predchádzajúcej riadnej schôdzi a kde sme odsunuli hlasovanie na dnešnú schôdzu. Poprosím pána poslanca Přidala, aby uviedol hlasovanie o návrhu poslancov Hudackého, Figeľa a Brocku na vydanie zákona o ochrane subdodávateľov pri verejnom obstarávaní (tlač 555). (Hlasovanie o bode prerokovanom na 21. schôdzi NR SR, a to o návrhu poslancov Národnej rady Slovenskej republiky Jána Hudackého, Jána Figeľa a Júliusa Brocku na vydanie zákona o ochrane subdodávateľov pri verejnom obstarávaní a o zmene a doplnení niektorých zákonov , tlač 555.)
Šeliga, Juraj, poslanec NR SR (2022-02-03):
Ďakujem pekne. Prosím, dajte hlasovať o tom, že tento návrh zákona prerokuje výbor pre európske záležitosti a ústavnoprávny výbor v lehote 30 dní a ako gestorský výbor ústavnoprávny výbor v lehote 32 dní.
M. Číž, podpredseda NR SR: (2008-07-01):
(Hlasovanie.) Prítomných 137 poslancov, za návrh 55 poslancov, proti 9 poslancov, zdržalo sa 72 poslancov, nehlasoval 1 poslanec. Konštatujem, že Národná rada nebude pokračovať v rokovaní o tomto návrhu zákona. Vážené kolegyne, kolegovia, tým sme vyčerpali všetky hlasovania o návrhoch, ktoré sme prerokovali, takže nasleduje krátka 3-minútová prestávka, aby sme mohli vytvoriť dôstojné prostredie pre ďalšie pokračovanie v riadnom schválenom programe tejto schôdze. (Hlasy z pléna.) Pardon, takže procedurálne návrhy ešte teraz, kým sme kompletní. Nech sa páči, slovo má pán poslanec Viliam Novotný.
Fecko, Martin, poslanec NR SR (2017-12-05):
Ďakujem pekne. Pani kolegyňa, ja sa vrátim k tomu ESU, si spomínala tiež tie klientske centrá a ďalšie, efektívna, spoľahlivá, otvorená, ako to hlásali, ale musím povedať, že tiež mám určité výhrady, ktoré mi prichádzajú od ľudí, a to tých obyčajných ľudí, ktorí proste tam prídu a chcú veriť, že všecko sa koná tak, ako sa má. Žiaľ, deje sa aj to, že poštu, ktorú tam dostanú a majú dať na jednotlivé odbory, on nevie, aká je náplň toho odboru, a nevie ju roztriediť. A stalo sa dokonca aj to, že predvolanka na súd nebola doručená v danom čase, súd prebehol a teraz začína byť ďalší súd, lebo prakticky, proste zmätky. A to neni iba z jedného miesta, z viacerých miest, takže myslím si, že keď sa tu zlyháva, v tej základnej, v tej centrálnej mozgovej nejakej časti logistiky, ako iba poštu rozdeliť, keď už tam je problém, tak sa potom pýtam, ako sa to vyrieši v tých komplikovanejších veciach, ktoré treba. Takže myslím si, že je tam ešte čo naprávať a neni všecko proste ružové alebo zlaté, čo sa blyští. Takže myslím si, že je tam ešte veľa roboty a práve toto by mali teraz tí naši štátni zamestnanci odstraňovať, čo by som povedal, že mohli predvídať, aký tam bude nápor tej práce. Ďakujem pekne.
Fecko, Martin, poslanec NR SR (2017-04-05):
Ďakujem pekne. Pán kolega, áno, tak ako si povedal, že najdôležitejšie je to, aký dávame vzor pre ďalšiu generáciu, ako tu vlastne my ukazujeme tie špičky, ako sa má tá demokracia chápať, ako ju máme uvádzať u nás na Slovensku do reálneho života. Žiaľ, to, čo povedal Braňo Škripek, budem ho stále opakovať. Na svojej prvej rozprave, keď vstúpil do Národnej rady, tak ja som sa ho pýtal, že, Braňo, povedz mi, čo tu tí politici vlastne robia, lebo ja niektorým veciam nechápem po nejakých troch rokoch, čo som tu, a Braňo Škripek mi to na prvej, v prvej rozprave, ktorú tu povedal, povedal: „Politici na Slovensku vykladajú obsah významu slov.“ A ja to budem stále opakovať: vykladáme obsah významu slov. Lebo v bežnom živote platí to slovo, ale v politike sa dá trikrát otočiť, štyrikrát vysvetliť a pätnásťkrát obhájiť. A najhoršie na tomto je – a to budem opakovať stále – na Slovensku sa dá kúpiť pravda. Dá sa kúpiť pravda a tí, kto ju, ktorí ju majú hľadať, tvrdia, že oni majú pravdu, a nepokúšajú sa tú pravdu nájsť, lebo pravda očisťuje a klamstvo zväzuje. A pokiaľ slovenská demokracia toto nepochopí a čelní predstavitelia, ktorí budú, a to je jedno, aká tu bude vláda: modrá, biela, fialová, hnedá, červená, pokiaľ toto nepochopia, že politik tu má prísť slúžiť a zastupuje 5,4 milióna národu slovenského, nie našich a vašich, všetci voliči, všetci občania Slovenska, každý poslanec má zastupovať a to je jedno, či mu dali hlasy, alebo nedali hlasy, pretože tieto zákony, ktoré tu prijímame a za zákonodarný zbor, slúžia všeckým občanom. Takže, vážení, dúfam, že demokracia slovenská nepôjde do čiernej diery, ale pôjde k nejakému tomu slnku, ktoré bude hovoriť, že takto si predstavujem demokraciu tu v strednej Európe, na Slovensku. Ďakujem.
Suja, Miroslav, poslanec NR SR (2023-02-14):
Ďakujem za slovo. Vážení kolegovia aj Miloš, ty, keď ste vstupovali do tejto koalície, tak ste tu viacerí hovorili, že participácia verejnosti pri tvorbe zákonov je nevyhnutná. S tým veľmi súhlasím. Tak ja sa pýtam, aká participácia pri tvorbe tohto zákona je tu. No žiadna. Nula. Aké boli, participačné procesy tu boli zvolené? Ako sme zabezpečili možnosť vyjadril sa dotknutým, a pritom neobmedzili ich práva? Nijak. Vážení kolegovia, kde je tá participácia verejnosti pri tvorbe zákonov, ktorú ste tu sľubovali? Vidíte tu nejakú pri tomto zákone? Ja nevidím žiadnu. A to už nehovorím pri ekosystémových službách lesa, pri požiadavkách verejnosti na ekosystémové služby lesa, aká je participácia. Pri PSL, programe starostlivosti o les, skoro nula. Aj to ste sľubovali zmeniť. A kde je to? A čo zákon, to horšie. O nás bez nás. Rozhodujte si tu, v Petržalke, v Bratislave o vás, zatvárajte sa v panelákoch, ale nezabíjajte život na vidieku sprostými, pardon, za výraz, zákonmi, ktoré ste neprekonzultovali s ľuďmi, ktorých sa to priamo dotýka.
Paška, Pavol, predseda NR SR (2014-09-23):
Pán poslanec Viskupič.
M. Sabolová, poslankyňa: (2009-04-28):
Čiže všetci, podmienky, ako budú vyzerať zmluvy, aby sme neskončili so zmluvami, ako sme tu mali tendre. Už tu máme kvóty, už sme tu mali právne služby za obrovské miliardy. Bojím sa, aby aj zdravotníctvo neskončilo s tým, že budú zmluvy, ktoré budú buď výhodnejšie pre jedných, buď nevypovedateľné, buď možno aj nenávratné, nie návratné. Forma nie je zlá, ale musia byť jasné podmienky a za normálneho legislatívneho procesu, nie pokútne strčiť do zákona.
Glváč, Martin, podpredseda NR SR (2017-05-17):
S faktickou poznámkou pani poslankyňa Gaborčáková. Ukončujem možnosť prihlásenia sa. Nech sa páči.
Nachtmannová, Oľga, poslankyňa NR SR (2014-05-29):
Pán predseda, dajte hlasovať o tom, že návrh zákona prerokujú: Ústavnoprávny výbor Národnej rady Slovenskej republiky a Výbor Národnej rady Slovenskej republiky pre vzdelávanie, vedu, mládež a šport. Za gestorský výbor navrhujem Výbor Národnej rady pre vzdelávanie, vedu, mládež a šport. Odporúčam, aby predmetný návrh zákona výbory prerokovali do 30 dní a gestorský výbor do 32 dní od prerokovania návrhu zákona v Národnej rade Slovenskej republiky. Dajte, prosím, hlasovať o tomto návrhu.
Bugár, Béla, podpredseda NR SR (2016-11-23):
Ďakujem pekne. Takže písomne je ešte prihlásený pán poslanec Baláž, Radovan Baláž za Slovenskú národnú stranu, ktorému teraz dávam slovo. Nech sa páči.
Laurenčík, Milan, podpredseda NR SR (2020-05-12):
Pán minister, nech sa páči, máte slovo. (Rokovanie o vládnom návrhu zákona, ktorým sa mení a dopĺňa zákon č. 281/2015 Z. z. o štátnej službe profesionálnych vojakov a o zmene a doplnení niektorých zákonov v znení neskorších predpisov a ktorým sa mení a dopĺňa zákon č. 55/2017 Z. z. o štátnej službe a o zmene a doplnení niektorých zákonov v znení neskorších predpisov , tlač 82.)
Paška, Pavol, predseda NR SR (2013-11-29):
(Hlasovanie.) 136 prítomných, 88 za, 48 sa zdržalo. Schválili sme zákon o presadzovaní práv duševného vlastníctva colnými orgánmi. Pán poslanec Mojš uvedie v druhom čítaní hlasovanie o vládnom návrhu zákona č. 523 o rozpočtových pravidlách verejnej správy (tlač 711). (Hlasovanie o vládnom návrhu zákona, ktorým sa mení a dopĺňa zákon č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov a ktorým sa dopĺňajú niektoré zákony , tlač 711.)
Bugár, Béla, podpredseda NR SR (2018-05-10):
Pán poslanec Bublavý.
Kollár, Boris, predseda NR SR (2022-06-22):
Pani poslankyňa Andrejuvová.
Blaha, Ľuboš, poslanec NR SR (2022-02-08):
Ďakujem pekne. Viete, tu je tak krásne vidieť ten rozdiel, že Robert Fico ponúkol právnické, vecné argumenty, nikoho neurážal, ponúkol jednoducho analýzu tejto dohody. Na druhej strane sme tu mali prejav ministra Naďa, ktorý prskal, mékal, békal, urážal, to nemalo úroveň. Ja si niekedy hovorím, že aj samotní tí Američania si musia búchať hlavu o stenu, lebo predsa len kedysi aj tí ich americkí agenti mali nejakú úroveň, ten Dzurinda s Miklošom aspoň vedeli povedať dve-tri slová, vyzeralo to relatívne inteligentne, tiež mali krvavé paprče a tiež posielali bombardovať srbské deti, ale malo to aspoň akú-takú fazónu. A teraz Naď, Pročko, veď to im trčí slama ešte aj z uší. Veď to je tak trápne. Podľa mňa samotní Američania musia byť zúfalí z toho, akých amerických agentov majú na Slovensku. Viete, tu si treba uvedomiť, že tu ide o spor Spojených štátov amerických a Ruskej federácie o Ukrajinu, toto je celé geopolitika. A ja len upozorním na niekoľko súvislostí. Za prvé. Kedy bol Jaroslav Naď v Spojených štátoch amerických? Koncom októbra. Už v decembri bola odrazu schválená obranná dohoda. Ako je to možné, že tak rýchlo to bolo potrebné urobiť? Prečo ten a prečo tak naponáhlo? No jednoducho preto, o čom písal aj New York Times. Bolo potrebné vytvoriť územie, kde sa budú cvičiť ukrajinskí vojaci pre prípadnú vojnu s Ruskom. A dneska to potvrdil aj Naď, ktorý jasne napísal, že, áno, je možné, že tu bude robený výcvik ukrajinských takzvaných povstalcov alebo teroristov, povedzme to na rovinu. Ďalšia vec. V novembri pán Stoltenberg, šéf NATO, jednoznačne vyhlásil, že jadrové zbrane budú presúvané z Nemecka na východ od nemeckých hraníc. A vzápätí tu budeme podpisovať dohodu, kde dokonca ešte aj americká obranná interpretačná doložka hovorí, že sa nezakazuje prínos jadrových zbraní na Slovensku, lenže to momentálne nemajú v zámysle. Čiže je tu jasný cieľ – umiestniť tu jadrové zbrane. Stoltenberg to potvrdil, ide o vojnu s Ruskom.
Galbavý, Tomáš, poslanec NR SR (2011-06-02):
Ale nakoniec, pán predseda, keď to chcete počuť, ak vám mám niečo vyčítať, to je to, že si to nechám pre seba. Teraz k Igorovi. Naozaj, ja budem celkom otvorený. Igora považujem za veľmi šikovného politika. To myslím celkom úprimne. Veľmi brilantne dokáže narábať so situáciou a využiť ju. Celkom legitímne. Ja mu to nevyčítam, možno by som to robil aj ja. Ale je neuveriteľné, akým spôsobom sa snaží povedzme ten môj príklad, ktorý som použil, bol to príklad, ktorý mal za cieľ ukázať, že je neférové, cynické a príliš bulvárne útočiť na tie najnižšie city ľudí. Ja som nechcel povedať a nepodceňujem v žiadnom prípade slobodu ľudí, zdravý rozum, ich myslenie. To mi nedávajte do úst, pán kolega, prosím vás. Ja si ľudí rovnako vážim a možnože viac ako vy. Je veľmi podozrivé, ak jeden politik príde do parlamentu a hovorí, vy všetci ste zlí, ja som mesiáš, ja som etalón čistoty, kultúry a politickej diskrétnosti. Vy ste sem prišli zato, aby ste si pomohli povedzme cez dobrý plat, vy ste tu zato, aby ste si robili kšeftíky. No ja tam nepatrím, k tým politikom, ktorý si robí kšeftíky, a sedím tu 13 rokov. Snažím sa svoju prácu vykonávať poctivo, ale nikdy som si nedovolil do tohto pléna osočovať svojich kolegov, že sú to darmožráči, ktorí tu prišli robiť kšefty! A hovoriť o tom, ľudia, ja som ten, ktorého musíte voliť, pretože týchto už musíte mať plné zuby. Sú to ľudia nečestní a voľte mňa. Toto je podozrivé, to je nebezpečné. A ja ich budem stále upozorňovať na to, aby si na takýto štýl politiky dávali pozor. Aby nenaleteli, jednoducho. To je pre mňa podstata. Ty budeš hovoriť svoje veľmi šikovne a ja budem zdôrazňovať, že práve takí politici môžu byť škodliví do budúcnosti pre túto krajinu. (Potlesk.)
Kollár, Boris, predseda NR SR (2022-09-27):
Vyhlasujem všeobecnú rozpravu za skončenú. Chce k rozprave zaujať stanovisko navrhovateľ?
Hrnčiar, Andrej, podpredseda NR SR (2017-06-13):
Prezentujme sa a hlasujme. (Hlasovanie.) Prítomných 135, za 46, proti 44, zdržalo sa 45. Konštatujem, že pripomienka schválená nebola. Nech sa páči.
Danko, Andrej, predseda NR SR (2017-12-06):
Pán poslanec Vašečka.
Kuffa, Štefan, poslanec NR SR (2012-06-28):
Ďakujem za slovo. Mne sa páčil ten úvod pána kolegu, kde spomenul, manželstvo je tajomstvo. To je naozaj hlboká myšlienka, lebo na odhaľovanie tých tajomstiev máme celý život pred sebou a neviem, že či ten náš život vôbec stačí na to, aby sme tie hĺbky a tie tajomstvá naozaj aj odhalili. Dotkol sa tuná aj pôrodnosti, aj vážne veci tu odzneli, že čo všetko teda čaká jednak aj Slovenskú republiku pri nepriaznivom demografickom vývoji, ale rovnako aj Európsku úniu v tom širšom kontexte. Bolo to podložené aj týmito číslami. Chcem ešte podotknúť takú jednu vec, že aj naozaj si treba položiť otázku a možno aj hľadať na to odpoveď, ako v súčasnej dobe médiá formujú alebo deformujú, hej, pohľad na manželstvo a na rodinu. Keď si pozrieme tie programy, ktoré sú, skúsme si dať každý vnútorne odpoveď ako na to. Alebo čítame noviny, že či nás formujú, alebo naopak, čo s nami tieto médiá robia. To prenatálne obdobie, ktoré bolo spomenuté, to je veľmi ako milé. Říčan vo svojej knihe naozaj to rozvádza. Je to psychológ, ktorý hovorí o tej komunikácii, vzťah matky a dieťaťa, ale ten vzťah v prenatálnom období nie je len medzi, a komunikácia medzi matkou a dieťaťom, čo je aj silná citová väzba, ale aj medzi otcom a dieťaťom a ďalšími členmi rodiny. Ďakujem za slovo, nebudem to rozvádzať ďalej.
Huba, Mikuláš, poslanec NR SR (2014-09-09):
Ďakujem za slovo, pán predseda. Navrhujem, aby Národná rada požiadala najvyšších ústavných činiteľov, teda prezidenta Slovenskej republiky, predsedu Národnej rady Slovenskej republiky a predsedu vlády Slovenskej republiky, aby zdôvodnili svoje verejné vystúpenia na adresu Európskej únie a NATO v kontexte ukrajinskej krízy a ekonomických sankcií Európskej únie voči Rusku. Zdôvodnenie: Nedávno sme si s veľkou slávou pripomenuli 70. výročie Slovenského národného povstania, ktoré rehabilitovalo Slovensko, dovtedy kolaborujúce s agresorom, v očiach civilizovaného sveta. Niektoré verejné vyhlásenia  – najmä predsedu vlády Slovenskej republiky  –  sú podľa mňa v rozpore s odkazom SNP. Národná rada by nemala túto skutočnosť ignorovať a mala by žiadať vysvetlenie a vzájomnú konfrontáciu postojov najvyšších ústavných činiteľov k tejto kľúčovej otázke dnešných dní. (Prerušenie vystúpenia časomerom.)
Kollár, Boris, predseda NR SR (2023-06-13):
Áno. Áno, tak jak sme sa dohodli, pani poslankyňa. Ďalej, páni poslanci, pani poslankyne, pristúpime k prvému bodu programu, ktorým je informácia Mandátového a imunitného výboru Národnej rady Slovenskej republiky o zániku mandátu poslanca Národnej rady a nastúpenie náhradníka na uprázdnený mandát poslanca Národnej rady. Prosím... (zaznievanie gongu), kolegovia, prosím, utíšme sa. Prosím predsedníčku mandátového a imunitného výboru poslankyňu Annu Andrejuvovú, aby Národnej rade uvedenú informáciu podala. Nech sa páči, pani poslankyňa, máte slovo. (Bod programu: informácia Mandátového a imunitného výboru Národnej rady Slovenskej republiky o zániku mandátu poslanca Národnej rady Slovenskej republiky a nastúpení náhradníka na uprázdnený mandát poslanca Národnej rady Slovenskej republiky .)
Žiga, Peter, podpredseda NR SR (2024-06-26):
Pani poslankyňa Gažovičová.
Bublavý, Dušan, poslanec NR SR (2014-12-02):
Pán exminister, vy ste niekoľkokrát spomínali samosprávy a ste spomínali, že bude nárast finančných zdrojov pre samosprávu. A ja vám musím pripomenúť, ja viem, že keby ste vy vládli, tak určite tie samosprávy by taký príjem nemali. A to hlavne z niekoľko dôvodov. Kto znížil samosprávam z fyzických podielových daní na 65%? Musela prísť naša vláda, aby navyšovala príjem z daní fyzických osôb. No nesmejte sa. To nie je na smiech. Ale to je tragédia. Kto samosprávam stúpil na krk? Vy ste spomínali niekoľkokrát brzdu, no vy ste stúpili na brzdu, že skoro auto skapalo. Pán exminister, naozaj sa môžete hanbiť. Kto vyrubil daň z predaja majetku na samosprávu? No vy. Musela prísť naša vláda, aby toto zrušila. Vy si to uvedomte. A teraz kritizuje návrh, aký máme strašne zlý, pomaly by mala prísť apokalypsa. No ona bola prišla, keby ste boli pokračovali. A kto si sám povalil vládu, keď ste už nevedeli, kam z konopí? No vy ste si ju sami zrušili. Nikto druhý, nikto na vás nerobil nátlak. Nevedeli ste, kam z konopí. A môžete sa usmievať všetci, koľko vás je tam z SDKÚ, alebo už ani neviem ako ktorá strana, koľko ich máte. Skrátka ste nevedeli, čo máte robiť. A teraz vy nemáte ani morálne právo kritizovať, že pán minister pripravil zlý rozpočet. No vy by ste ho takýto určite nepripravili. (Reakcia z pléna.) Tak sa moc nečudujte. Naozaj nemáte žiadne právo kritizovať tento rozpočet.
Danko, Andrej, predseda NR SR (2017-03-24):
Ďakujem. Otváram všeobecnú rozpravu. Konštatujem, že som do rozpravy nedostal žiadnu písomnú prihlášku a teda vyzývam, či sa chce niekto prihlásiť do rozpravy ústne. Ďakujem. Uzatváram možnosť prihlásenia sa do rozpravy ústne. Prihlásil sa pán poslanec Ondrej Dostál a pán poslanec Gábor Grendel. Nech sa páči, pán poslanec Ondrej Dostál.
Jurinová, Erika, podpredsedníčka NR SR (2014-06-05):
Pani poslankyňa Nachtmannová, nech sa páči.
Laššáková, Jana, podpredsedníčka NR SR (2012-06-22):
Pani poslankyňa Žitňanská, nech sa páči.
Šimečka, Michal, podpredseda NR SR (2023-12-20):
Ďakujem pekne. Pán poslanec Dubéci.
T. Cabaj, poslanec: (2007-07-03):
Chcem sa spýtať, ktorý z tu prítomných poslancov Národnej rady Slovenskej republiky neabsolvoval bezplatné vysokoškolské štúdium? Prečo teraz uvažujeme o nejakom spoplatnení. Druhý argument. Prečo som proti spoplatneniu vysokoškolského štúdia, a to aj, čo sa týka denného štúdia, a to napriek skutočnosti, že mnohí títo denní študenti, ktorí absolvujú bezplatne vysokoškolské štúdium, následne potom odídu do zahraničia pracovať, niektorí zo svojho rozhodnutia, niektorí možno preto, že im štát nevytvorí podmienky, aby sa mohli uplatniť na Slovensku. A po tretie. Som proti spoplatneniu vysokoškolského štúdia aj z toho dôvodu, že tí externisti a, bohužiaľ, nehovorím o tých, ktorí neabsolvovali alebo neboli schopní spraviť prijímacie skúšky, a preto sa prihlásili na externé štúdium, ale tí, ktorí pracujú vo svojich profesiách, platia dane, odvody zo svojej mzdy a napriek tomu my ich teraz ideme prinútiť, aby druhýkrát zaplatili za svoje štúdium, pritom sú to tí, ktorí svoje vysokoškolské štúdium, ktoré absolvujú, uplatnia potom vo svojej praxi, pretože doteraz pôsobili na Slovensku, a keďže majú záujem o vysokoškolské štúdium, budú aj ďalej pracovať na Slovensku, aby toto zúročili. Preto som proti akémukoľvek spoplatneniu vysokoškolského štúdia.
B. Bugár, podpredseda NR SR: (2002-12-12):
(Hlasovanie.) Prítomných je 133 poslancov, za návrh 79, proti 18, zdržalo sa 34, nehlasovali 2. Konštatujem, že tento návrh sme prijali. Pani spravodajkyňa.
A. Belousovová, podpredsedníčka NR SR: (2009-10-29):
Pán spravodajca, chcete záverečné slovo? Nie. Ďakujem. Prerušujem rokovanie o tomto bode programu, vlastne o týchto dvoch bodoch programu, ktorými boli správy. Vyhlasujem krátku prestávku, po ktorej bude hlasovanie. (Prestávka.) (Po prestávke.)
Kollár, Boris, predseda NR SR (2023-05-18):
Prosím, prezentujme sa a hlasujeme. (Hlasovanie: Prítomní 143, za 108, proti žiadny, zdržalo sa 34, nehlasoval 1, pozn. red.)
Pamula, Peter, poslanec NR SR (2019-09-10):
Ďakujem za slovo. Vážený pán predsedajúci, vážený pán podpredseda vlády, kolegyne, kolegovia, Výbor Národnej rady Slovenskej republiky pre hospodárske záležitosti ma určil za spravodajcu k vládnemu návrhu zákona, ktorým sa mení a dopĺňa zákon č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov a ktorým sa mení zákon č. 95/2019 Z. z. o informačných technológiách vo verejnej správe a o zmene a doplnení niektorých zákonov (tlač 1615). V súlade s § 73 ods. 1 zákona o rokovacom poriadku podávam v prvom čítaní spravodajskú informáciu o predmetnom návrhu zákona. Konštatujem, že uvedený návrh spĺňa náležitosti podľa rokovacieho poriadku a Legislatívnych pravidiel tvorby zákonov. Zo znenia návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady Slovenskej republiky navrhujem, aby návrh zákona prerokovali výbory: Ústavnoprávny výbor Národnej rady Slovenskej republiky a Výbor Národnej rady Slovenskej republiky pre hospodárske záležitosti. Za gestorský výbor navrhujem Výbor Národnej rady Slovenskej republiky pre hospodárske záležitosti. Odporúčam, aby výbory predmetný návrh zákona prerokovali do 30 dní a v gestorskom výbore do 32 dní od prerokovania návrhu zákona v Národnej rade Slovenskej republiky v prvom čítaní. Pán predsedajúci, otvorte, prosím, všeobecnú rozpravu.
Zimenová, Zuzana, poslankyňa NR SR (2017-10-13):
Ďakujem, pán predsedajúci, za slovo. Vážení kolegovia, vážené kolegyne, dovoľte, aby som vám predstavila návrh zákona. Najprv stručne a potom sa samozrejme hlásim do rozpravy. Cieľom návrhu je umožniť v školách realizovať výučbu slovenského jazyka spôsobom odlišným od štandardnej výučby štátneho jazyka, ktorá vychádza z predpokladu, že materinský jazyk väčšiny žiakov je jazyk slovenský, no nereflektuje odlišné vzdelávacie potreby detí s iným materinským jazykom. Navrhuje sa umožniť v školách používanie špecifických metodík pri výučbe slovenčiny v prípade, ak školu navštevuje žiak alebo žiaci s iným materinským jazykom, ako je jazyk slovenský. V takomto prípade je potrebné umožniť výučbu slovenčiny v školách spôsobom, ktorý bude rešpektovať relevantné metodiky v oblasti výučby cudzích jazykov. Navrhuje sa vytvorenie špeciálneho vzdelávacieho programu na výučbu slovenského jazyka pre týchto žiakov, ktorý bude súčasťou záväzného štátneho vzdelávacieho programu.
Figeľ, Ján, podpredseda NR SR (2015-02-11):
Nech sa páči, Daniel Lipšic.
Figeľ, Ján, podpredseda NR SR (2013-12-12):
Ďakujem pekne. Otváram rozpravu o tomto bode programu, do ktorej som dostal písomne prihlásených troch pánov poslancov: za klub KDH Brocka Július a jednotlivo Jozef Mihál a Erika Jurinová. Takže začneme za kluby, pán kolega Július Brocka, nech sa páči. Môžete dať tie mená na tabuľu.
Laššáková, Jana, podpredsedníčka NR SR (2012-10-19):
Pán poslanec Kamenický.
Lehotský, Tomáš, poslanec NR SR (2020-11-27):
Pán predsedajúci, keďže sme odhlasovali body zo spoločnej správy, aj podaný pozmeňujúci návrh a doplňujúci návrh, dajte hlasovať o tom, že prerokovaný návrh zákona prerokujeme v treťom čítaní ihneď.
B. Bugár, podpredseda NR SR: (2002-11-06):
Pani poslankyňa, máte slovo.
Dubéci, Martin, poslanec NR SR (2023-12-18):
Ďakujem za slovo, pán predsedajúci. No, musím povedať, že to je absolútne magická až surreálna situácia, že celý víkend počúvame o tom, ako treba rokovať o štátnom rozpočte, ale v momente, keď už padne druhý procedurálny návrh, tak najprv teda predseda Národnej rady je proti tomu, aby sme mali všeobecný súhlas v rokovaní o štátnom rozpočte, a teraz ako niekoľko poslancov väčšiny tu kričí: Nie, nie, nie, preboha, len neotvárajme rozpravu o štátnom rozpočte! A ja už neviem, však to už snáď ani vážne nemôžeme myslieť to, čo sa tu deje, je to naozaj komické. Ale človek by sa potom sám seba opýtal, že prečo to tak je, lebo to nie je o tom ani, že pán predseda alebo väčšina chce, aby sme ukončili rozpravu, je to o tom, že väčšina chce, aby sa hlasovalo najprv o kompetenčnom zákone pred tým, než prejdeme k štátnemu rozpočtu. A moje čítanie toho celého je také, že zrejme tam sú nejaké dohody v koalícii a zrejme ten štátny rozpočet nebude mať podporu ostatných koaličných strán, pokiaľ neprejdú nejaké veci v tom kompetenčnom zákone, a teda všetci sme tu proste v takomto zajatí. Toto nie je o tej rozprave, o tej dĺžke tej rozpravy, my k tej rozprave sa môžme vrátiť, aj k tomu hlasovaniu sa môžme vrátiť, je to o tom, v akom poradí tieto body musia byť prerokované a neviem, prečo to tu divadlo hráme. Druhý bod, je to ministerstvo nešťastné, športu a cestovného ruchu. Ja musím povedať, že... kontroverznú vec možno, že ja si myslím, že vláda možno si môže zorganizovať tie ministerstvá, ako chce. Dobre, že je milión odborných argumentov, prečo to práve nemusí byť takto a prečo to nebude v skrátenom konaní, ale samotná existencia toho ministerstva cestovného ruchu, športu, dobre, je to rozhodnutie vlády, ale prečo tam musí byť tá, nekonečné množstvo tých nezávislých inštitúcií, ktoré padnú za obeť tohto zákona? Ja tomu nerozumiem, a teda možno jeden, jedna prosba voči SNS. Čo keby jednoducho vyhodili všetky tie ostatné, ostatné novelizácie tých nezávislých inštitúcií a hlasovali by sme len o tom ministerstve športu. Ďakujem.
Figeľ, Ján, podpredseda NR SR (2015-02-05):
Pán minister, nech sa páči.
Hrnčiar, Andrej, podpredseda NR SR (2017-09-12):
Dávam slovo spravodajcovi, ktorého určil navrhnutý gestorský výbor pre zdravotníctvo, poslancovi Alanovi Suchánkovi.
Pfundtner, Edita, poslankyňa NR SR (2011-06-02):
Hlasujeme o poslednom, teda o 20. bode spoločnej správy s návrhom gestorského výboru schváliť.
Baránik, Alojz, poslanec NR SR (2016-04-20):
Ďakujem. Chcem sa ja tiež poďakovať pani poslankyni Dubačovej za to, že sem vniesla to, čo tu ešte doteraz nebolo. Pani kolegyňa, vytrvajte v tomto svete, kde zatiaľ vládnu ľudia, ktorí žiadneho Boha nemajú, a my sa budeme snažiť nejakým čo i len malým spôsobom vám v tom pomáhať. Chcel som ešte na margo toho, čo ste uvádzali, uviesť jednu moju životnú skúsenosť z toho, z toho, ako som žil v nejakej inej krajine, ktorú zase niektorí iní členovia tejto, tohto parlamentu považujú nejako za nevhodné a dokonca menejcenné. Postihnuté deti sú v školách v týchto krajinách objektom starostlivosti asistentov, ktorí sa starajú rovnako o postihnuté deti ako o mimoriadne nadané deti. To znamená, že celá škála detí sa učí v jednej triede, pričom tieto deti, ktoré sa označujú za deti, ktoré majú špeciálnu, teda mimoriadnu potrebu alebo mimoriadne potreby, tak sa im venuje asistentka, ktorá rovnako je vycvičená na to, aby sa starala o deti, ktoré sú geniálne, tak ako o deti, ktoré sú nejako hendikepované. To mi veľmi zarezonovalo. Ďakujem.
Bugár, Béla, podpredseda NR SR (2017-09-13):
Procedurálny návrh, pani poslankyňa? Nech sa páči.
Fecko, Martin, poslanec NR SR (2014-12-10):
Ďakujem pekne, pani kolegyňa, za faktickú pripomienku. Myslím si, že si to vystihla. A chcem veriť, že tak ako predkladatelia máme tú vieru, že sa to pohne, tak chcem veriť, že aj ostatní túto vieru nadobudnú a postúpia tento zákon ďalej. Ďakujem veľmi pekne.
Kuffa, Filip, poslanec NR SR (2021-05-03):
Ďakujem za slovo. Pán kolega Takáč, v rozprave si sa dotkol problematiky životného prostredia a pôdohospodárstva. Ja som si vypichol také tri vety, čo si v rozprave spomínal. Ako prvú je tá obvyklá výška nájomného na poľnohospodársku pôdu, kedy zo strany SPF-ka došlo k vypracovaniu dodatkov a spravidla boli zvýšené, bola zvýšená výška nájmu, ktorá doteraz bola. Ja však súhlasím s tým, hej, že prišlo to v nevhodnom období, ale na druhej strane kvitujem tú snahu SPF-ka a práve aj vďaka tomuto kroku sa tu poukázalo na to, že asi nie všetko tu je s kostolným poriadkom, čo sa týka prenájmu štátnej pôdy, a nielen štátnej, lebo SPF-ko spravuje aj neznámych a nezistených vlastníkov. V tých časoch nám prišlo, prišiel vtedy list, asi 700 signatárov bolo podpísaných, ktorí nesúhlasia, ktorí nesúhlasili s tými dodatkami. Čuduj sa svete, že keď vypršali tie lehoty, dokedy mali podpísať tie dodatky, je zaujímavé, že všetky tie dodatky boli podpísané. Prečo to bolo? Pretože ľudia iní sa prihlásili a povedali SPF-ku: „Počúvajte, keď oni nezoberú, keď nebudú akceptovať tú výšku nájmu, tak to zoberieme my.“ Čiže tuná, tuná je jasné, niečo nie je s kostolným poriadkom, čo sa týka tohto prenájmu. Druhá vec. Lesy SR. Tá redukcia odštepných závodov na počet osem závodov, ja si dovolím tvrdiť, že my poslanci s tým veľa nespravíme. Proste tam keď vedenie štátneho podniku rozhodne, že to ide redukovať, a bude to s požehnaním ministerstva, my tu môžeme robiť, čo chceme. Ja som aj na hodine otázok dával tú otázku, že ako to bude vyzerať, ale tam si myslím, že s tým nespravíme nič. Tretia taká vec ešte, vzťahy na ministerstve, čo si povedala, tzv. aj vyhláška o vlkovi, ktorá sa tu prezentovala, ono to pod rúškom toho, tej ochrany vlka, tam zanikli presne práve tie iné paradoxy. Napríklad tam je aj otázka určených živočíchov, hej, kde štát vlastne prepláca tie škody. To je podľa mňa nevykonateľné takisto.
P. Hrušovský, podpredseda NR SR: (2002-06-20):
J. Cuper, poslanec: Vážený pán predsedajúci, chcem povedať, aby sa v uznesení objavil aj fakt, že pán Dzurinda, aby zakryl niektoré skutočnosti, ktoré vrhajú nie príliš dobré svetlo na samotného pána Dzurindu a jeho rodinný klan, snaží sa zakryť tieto skutočnosti tým, že na druhej strane obviňuje pána prezidenta z protiústavného postupu, keď nechce odvolať pána ministra Macejka. Predtým než si overí niektoré skutočnosti, ktoré sa kladú pánovi Macejkovi za vinu a ktoré tvoria súčasť žiadosti pána premiéra o odvolanie pána Macejka. Je to zo strany pána premiéra až príliš nervózny a neprimeraný tlak na rozhodovanie pána prezidenta, ktorý je celkom logicky súčasťou výkonnej moci a má čo hovoriť do odvolávania alebo vymenovania ministrov. A to vymenovanie a odvolávanie by sa malo udiať v prvom rade po predbežných konzultáciách, kde by sa veci mali vyjasniť, a až potom by malo nasledovať to odvolanie pána ministra na návrh pána premiéra. Tu pán Dzurinda volil obdobný nečistý spôsob boja, ak už nás obviňoval z toho, že sme mali „nečisté paprče“, tak si myslím, že on ich má teraz zašpinené až po lakte. A jednoducho treba, aby sa konštatovalo zo strany parlamentu, že pán premiér vyvíja neprimeraný nátlak na prezidenta republiky, aby vyhovel jeho žiadosti na odvolanie ministra a tým zniesol celú kauzu, ako si to pán Dzurinda ľahko predstavuje, zo sveta. A znova opakujem svoju žiadosť, aby sa zvážilo aj to, či by nemala byť vytvorená komisia, ktorá by preverila tieto skutočnosti tohto tendra, pretože si myslím, že to je iba vrchol ľadovca a že celá korupcia a netransparentnosť privatizácie strategických podnikov sú oveľa-oveľa hrubšieho zrna...
Pčolinský, Peter, podpredseda NR SR (2022-10-20):
Ďakujem pekne. Faktickú poznámku ešte má pani poslankyňa Halgašová.
Pčolinský, Peter, podpredseda NR SR (2023-06-15):
Vážené panie poslankyne, vážení páni poslanci, otváram tretí rokovací deň 94. schôdze Národnej rady Slovenskej republiky. Na dnešnom rokovacom dni o ospravedlnenie požiadali poslanci Patrick Linhart, Jaroslav Naď, na zahraničnej ceste sú poslanci Goga, Klus, Osuský, Šeliga. Pristúpime k rokovaniu o informácii ministra vnútra Slovenskej republiky o stave ochrany štátnych hraníc, počte nelegálnych imigrantov, spôsobe ich kontroly a identifikácie a opatreniach na predchádzanie nelegálnej imigrácie. Dávam teraz slovo ministrovi vnútra Slovenskej republiky Ivanovi Šimkovi, aby Národnej rade uvedenú informáciu podal. Nech sa páči, pán minister, máte slovo. Poprosím médiá, trošku tichšie. (Rokovanie o informácii ministra vnútra Slovenskej republiky o stave ochrany štátnych hraníc, počte nelegálnych imigrantov, spôsobe ich kontroly a identifikácie a opatreniach na predchádzanie nelegálnej imigrácie .)
Sabolová, Mária, poslankyňa NR SR (2010-07-08):
Zvolávam rokovanie výboru pre pôdohospodárstvo, životné prostredie do miestnosti 148. Je to po ľavej strane tu, na tomto poschodí. A výbor pre kultúru, pán predseda Jarjabek, je číslo 32. (Reakcie z pléna.) Ihneď, ihneď, ihneď.
P. Miššík, poslanec: (2006-04-21):
Navrhujem, aby generálnemu prokurátorovi patrili, podobne ako je to u iných ústavných činiteľov, náhrada preukázaných cestovných výdavkov, letenky, cestovné lístky a lodné lístky a iné cestovné výdavky, stravné a náhrada preukázaných potrebných vedľajších výdavkov podľa príslušných ustanovení zákona o cestovných náhradách. Účinnosť uznesenia navrhujem dňom 1. mája 2006, keď nadobúda účinnosť aj zákon č. 94/2006 Z. z. Návrh uznesenia máte pred sebou, takže ho čítať nebudem.
Novotný, Viliam, poslanec NR SR (2014-09-09):
Ďakujem pekne za slovo. Ja už som to dnes hovoril v jednej faktickej poznámke, že som bol veľmi zvedavý na to, ako sa bude vyvíjať táto diskusia, čo z nej vlastne zistíme. Či naozaj ide o to, že ministerstvo práce, sociálnych vecí a rodiny, cítiac ohrozenie základných ľudských práv a slobôd, predkladá zvýšenie vianočného príspevku, vianočných dôchodkov v skrátenom legislatívnom konaní, alebo je to naozaj len o tom, že robia populizmus, že to zbabrali a že teraz robia populizmus. Teda bol som veľmi zvedavý, ako sa tá celá diskusia bude vyvíjať. Musím konštatovať, že ďakujem veľmi pekne pánovi poslancovi Chrenovi za jeho vystúpenie. Myslím si, že sa pomaličky v tejto diskusii dostávame k meritu veci. Ja som to dnes už v inej faktickej poznámke hovoril, ale presne to súvisí so slovami pána poslanca Chrena. Dneska Robert Fico vybral takú obrovskú tabuľu, mal tlačovku s pánom ministrom Pellegrinim, potom zobral červenú fixku a odfajkol splnený prvý bod, v ktorom, musím povedať, že pán minister Pellegrini predbehol pána ministra Richtera. Teda to, na čom sa dohodli na pracovnom sneme SMER-u, začali plniť. Prvý bod je splnený. Druhá fajka pribudne po tom, čo znásilníme rokovací poriadok a z vymyslených dôvodov v skrátenom legislatívnom konaní musíme schváliť zvýšenie vianočných dôchodkov, čo by sa dalo stihnúť v riadnom legislatívnom procese. Nuž, ale tabuľa nepustí. Druhá fajka musí patriť pánovi ministrovi Richterovi. Toto nie je už populizmus, dámy a páni, toto je už beštiálny populizmus. To tu už je manipulovanie verejnej mienky tak, ako to vyhovuje strane SMER. Toho sme svedkami v parlamente, toto robí naša vláda, toho sme svedkami v tejto spoločnosti. Pánovi ministrovi nejde o dôchodcov. Pánovi ministrovi ide o tú fajku na tej tabuli.
Danko, Andrej, predseda NR SR (2018-10-23):
Pán poslanec Matovič, poprosím kľud, naozaj. Pán minister, nech sa páči.
P. Hrušovský, predseda NR SR: (2003-11-05):
(Hlasovanie.) 128 prítomných, 58 za, 17 proti, 52 sa zdržalo, 1 nehlasoval. Druhý návrh sme neschválili.
Pellegrini, Peter, predseda NR SR (2015-11-24):
S reakciou na faktické poznámky pán poslanec Zajac.
Kecskés, Ján, poslanec NR SR (2018-05-25):
Ďakujem za slovo. Milan, ja by som ťa okrem iného rád doplnil len v tej sume, za ktorú kupoval občan Andrej Kiska pozemok. Nebolo to niekoľko desiatok tisíc euro, bolo to presne 1 800 eur. Lukratívny pozemok pod Tatrami Andrej Kiska kúpil za 1 800 euro. A keď si nás pán liberálny fašista Dostál fotil ako pred ním Klus a pred nejakým časom pán Marosz z OĽANO, tak nedovolí mi pripomenúť, na výbore pre nezlučiteľnosť funkcií bol Dostál práve ten, ktorý vehementne obhajoval nejakým spôsobom Andreja Kisku. A to nemôže byť pravda, on predsa nemohol okrátiť štát o dane, to úplne ho nemôžete spájať s Bašternákom, veď to je choré. Aspoň vidíte, ako títo liberálni fašisti rozmýšľajú, keď niekto poukazuje na ich chyby, na ich zlodejiny, na ich klamstvá, tak vtedy sa ohraňujú a v prípade druhých absolútne nepoznajú stranu mince. Ďakujem.
Bugár, Béla, podpredseda NR SR (2016-06-16):
Páni poslanci, preruším rokovanie. Ak si myslíte, že toto je úroveň, ktorú by sme mali prezentovať občanom, tak ja si to nemyslím. Buď tu bude ticho, alebo preruším rokovanie. Takže, pán poslanec Štarchoň, nech sa páči, máte slovo.
E. Vestenický, poslanec: (2008-04-02):
Navrhovaný zákon všetky tieto pojmy, princípy v seba zahŕňa ako podmnožinu. Ako svoju súčasť. Treba len hľadať konštruktívne a chcieť nájsť. Som veľmi potešený tým, že ste sem prizvali študentov z Komárna, mrzí ma len, že ste neprizvali rovnako tak aj zo Štúrova, kde sú podobné problémy a kam sa chystám možno, ak mi to vyjde, aj zajtra na návštevu. Ak vám to umožní partia týchto vašich pozvaných, ak to nebude proti vašej vôli, veľmi rád sa stretnem s nimi vo vašej prítomnosti vo všetkej počestnosti. Verte tomu, budem sa na nich usmievať. Nebudem na nich zlý. Budem sa na nich usmievať minimálne tak často, pani poslankyňa, ako sa rád usmejem kedykoľvek na vás. Ďakujem za pozornosť.
V. Švidroň, poslanec: (2007-05-09):
Myslím si, že uvedená novela, ktorá mení a dopĺňa zákon o vysokých školách, je práve tou novelou, ktorá toto právne prostredie vytvorí. Okrem toho, čo pán minister povedal, skutočne táto novela transponuje mnohé európske smernice, ktoré sa dotýkajú uvedenej problematiky, takže dávam návrh, aby tento zákon, ktorý pozmeňuje zákon č. 131/2002 Z. z. bol po skončení rozpravy postúpený do druhého čítania. Ďakujem za pozornosť.
J. Ďuračka, poslanec: (2007-10-25):
Ďakujem. (Potlesk.)
Nagy, József, minister životného prostredia SR (2011-02-02):
Ďakujem pekne. Vážený pán predsedajúci, vážené panie poslankyne, vážení páni poslanci, dovoľte mi predložiť vládny návrh zákona, ktorým sa mení a dopĺňa zákon č. 572/2004 Z. z. o obchodovaní s emisnými kvótami, ktorým sa novelizuje tento zákon. Hlavnými dôvodmi predkladaného návrhu zákona sú transpozícia smernice Európskeho parlamentu z roku 2008 č. 101, ktorou sa mení a dopĺňa smernica z roku 2003 č. 87 s cieľom začleniť činnosť leteckej dopravy do systému obchodovania s emisnými kvótami skleníkových plynov v rámci Spoločenstva. Ďalej je to transpozícia niektorých ustanovení smernice 2009/29, ktorou sa mení a dopĺňa smernica takisto z roku 2003 č. 87 a ruší sa schéma obchodovania s kvótami skleníkových plynov pre určité prevádzky. Návrh zákona zosúlaďuje aj použitie kvót z druhého obchodovateľného obdobia v treťom obchodovateľnom období s požiadavkami smernice 87. A do návrhu zákona sa premietajú niektoré požiadavky, ktoré vyplynuli z uplatňovania zákona v praxi. Ďalej návrh zákona spresňuje niektoré ustanovenia týkajúce sa podávania správ o emisiách skleníkových plynov a informovania Ministerstva životného prostredia Slovenskej republiky. Do predloženého návrhu sa premietlo nadobudnutie platnosti Kjótskeho protokolu k Rámcovému dohovoru Organizácie Spojených národov o zmene klímy. Vážený pán predseda, vážené panie poslankyne, vážení páni poslanci, dúfam, že predložený vládny návrh zákona schválite. Ďakujem pekne.
Zmajkovičová, Renáta, podpredsedníčka NR SR (2012-06-28):
Pán poslanec Hlina, prosím vás! Mohli ste reagovať vo faktickej.
P. Hrušovský, predseda NR SR: (2003-04-23):
(Hlasovanie.) 119 prítomných, 106 za návrh, 5 proti, 6 sa zdržalo, 2 nehlasovali. Konštatujem, že návrh sme schválili. Pristúpime k tretiemu čítaniu o vládnom návrhu zákona o zbraniach a strelive. Otváram rozpravu. Pýtam sa prítomných pánov poslancov, či sa chce niekto prihlásiť do rozpravy ústne. Konštatujem, že nie je to tak. Vyhlasujem rozpravu o tomto bode programu za skončenú. Pristúpime k hlasovaniu o návrhu zákona ako o celku so schválenými pozmeňujúcimi a doplňujúcimi návrhmi s odporúčaním gestorského výboru, pán spoločný spravodajca?
Paška, Pavol, predseda NR SR (2012-10-25):
(Hlasovanie.) 143 prítomných, 62 za, 70 proti, 11 sa zdržalo. Návrh sme neschválili.
Blanár, Juraj, podpredseda NR SR (2023-06-16):
Uzatváram rozpravu a udeľujem slovo pani ministerke v záverečnom slove. Chce zhodnotiť krátko rozpravu, pretože sme sa dohodli, ešte aj pán minister dopravy čaká poctivo na svoj bod, aby ho stihol. Nech sa páči, pani ministerka.
Beluský, Martin, poslanec NR SR (2018-03-14):
Ďakujem za slovo. Vážený pán predsedajúci, v rozprave nevystúpil žiaden poslanec, preto vás prosím, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Vaľová, Jana, poslankyňa NR SR (2011-09-14):
Ja by som chcela povedať, že včera pri hlasovaní č. 72, prosila by som do zápisu, ma vykázalo, že som nehlasovala, som hlasovala proti. Ďakujem. Hlasovanie 72.
Laššáková, Jana, podpredsedníčka NR SR (2015-03-24):
Vyhlasujem krátku prestávku do 11.15 hodiny a budeme potom pokračovať v rokovaní. (Krátka prestávka.) (Po prestávke.)
M. Číž, podpredseda NR SR: (2008-09-17):
Takže ak dovolíte poprosím pána ministra obrany a pána spravodajcu, aby sa dostavili do sály, aby sme príp. využili čas na ďalšie rokovanie o vládnom návrhu zákona, ktorým sa mení a dopĺňa zákon č. 124/1992 Zb. o Vojenskej polícii v znení neskorších predpisov a o doplnení zákona č. 139/1998 Z. z. o omamných látkach, psychotropných látkach a prípravkoch v znení neskorších predpisov . Zároveň by som poprosil aj pánov poslancov pána Kováčócyho a pána Fedora, aby sa dostavili do sály. Obidvaja sú v sále. Ďakujem pekne. Takže naozaj nám nič nebráni, aby sme mohli pokračovať v rokovaní. Poprosím teda aj pána navrhovateľa, aby zaujal miesto určené pre navrhovateľov, pána spravodajcu, aby zaujal miesto. Ako prvý sa prihlásil do rozpravy pán spravodajca Kováčócy. Takže pokračujeme v rokovaní. Pán Kováčócy, máte slovo, pripraví sa pán poslanec Martin Fedor.
Jurinová, Erika, podpredsedníčka NR SR (2013-10-25):
Pán poslanec Šuca, nech sa páči.
Jarjabek, Dušan, poslanec NR SR (2020-07-23):
Ďakujem pekne za slovo. Pán kolega, z úcty k môjmu priateľovi Mariánovi Kérymu vám poviem len toľko, že asi ste vôbec nepochopili to, čo som sa snažil ja v tom mojom príhovore povedať. Ale už to je možno aj tou treťou hodinou. Tak ešte raz, ja som úplne zámerne citoval pani Bihariovú a je mi úplne jedno, z akej strany, či je z Progresívneho, regresívneho alebo neviem akého Slovenska, proste pani Bihariová má ten istý názor na konanie premiéra Matoviča ako ja. O to je to chrumkavejšie, absurdnejšie, že ona je z Progresívneho Slovenska a ja som zo SMER-u. Viete, toto keby ste si láskavo tak dali do svojej intelektuálnej výbavy, že toto som mal na mysli, a nejak spájať tu nejaké hlúposti s Progresívnym Slovenskom, veď o toto tu predsa vôbec nešlo. Tak buďte taký dobrý, vypočujte si ešte raz to, čo som povedal, v kľude, zasaďte si do toho premiéra a pochopíte tú absurdnosť celej tej situácie. A o to viac ten premiér by mal rozmýšľať nad tým, že by odstúpil sám, preto, lebo keď to takto pôjde ďalej, tak zjednotí celé Slovensko bez ohľadu na to, či to budete vy, Progresívne Slovensko, SMER, HLAS a ja neviem, ešte akékoľvek strany. Proste bude zjednotiteľ, to je všetko.
Zmajkovičová, Renáta, podpredsedníčka NR SR (2013-10-23):
Pani poslankyňa Žitňanská.
Blanár, Juraj, podpredseda NR SR (2021-02-03):
Ďakujem, pán spravodajca. Otváram všeobecnú rozpravu. Konštatujem, že pred otvorením tohto bodu som dostal písomne dvoch pánov poslancov prihlásených do rozpravy. Ako prvý – pán Richard Takáč za SMER – SD a potom ako druhá – pani Jarmila Halgašová za SaS. Pán poslanec Takáč, nech sa páči, máte slovo.
Sulík, Richard, predseda NR SR (2011-05-18):
Pán poslanec Maďarič.
M. Vášáryová, poslankyňa: (2009-12-02):
Prvé strany netreba čítať, tam je len zoznam všelijakých našich záväzkov medzinárodných a organizácií. A operačné ciele majú necelé tri stránky. Chcela by som len upozorniť, že táto téma je určite veľmi dôležitá. Pani ministerka to zdôraznila. Ale ak sa chystá vytvorenie národného centra na zber a vyhodnocovanie výskumných a štatistických ukazovateľov v rámci rodovej rovnosti, chcela by som upozorniť, že už vyšla kniha On a ona na Slovensku, ktorú vydal Inštitút pre verejné otázky už pred rokom, kde je jasne všetko zhrnuté. Sú tam všetky štatistické ukazovatele, ktoré sú vyhodnotené. Je to mimoriadne obsažná kniha, ktorá obsahuje aj mnohé konkrétne odporúčania. Takže toto tu máme. A oplatí sa s tým pracovať, aspoň teda my v Združení s tým pracujeme. Okrem toho vyšla následne veľmi dobrá analýza Zory Bútorovej Tu a teraz: sondy do života žien 45+. To je mimoriadne dobré. Na základe tejto analýzy je vypracovaná špeciálna štúdia, ktorá sa zaoberá ženami vo veku, v ktorom ťažko hľadajú zamestnania a ťažko si nachádzajú nové miesto v spoločnosti či už vtedy, keď ich muž opustí alebo deti opustia alebo stratia prácu. Takže chcela som upozorniť na to, niektoré z tých cieľov, ktoré sú tu uvedené tak veľmi stručne. Viem, že sa bude vypracovávať ešte akčný plán a tak ďalej. No ale keďže sme pol roka pred voľbami, tak uvidíme, ako to skončí. Chcela by som ale ešte upozorniť na to, že na financovanie samostatnej a nezávislej národnej inštitúcie pri dnešnom stave našich verejných financií môžeme pravdepodobne teraz zabudnúť. A chcem sa spýtať pani ministerky, aj keď vidím, že sa jej veľmi ťažko hovorí, v krátkosti keby mi odpovedala. Ja som sa snažila v tej stratégii nájsť to, čo sa uvádza v závere, že kladie dôraz na špecifické postavenie médií. Po prvé, neviem čo to je špecifické postavenie médií, médiá majú svoju slobodu, pýtam sa, akým spôsobom ich prinúti, aby sa tomuto venovali, lebo „majú sa využiť pri eliminácii rodovej stereotypizácie a vytváraní priaznivých predpokladov realizácie, a teraz upozorňujem na názov, deliberatívnej  demokracie“, to je mimoriadne súčasný názov. To znamená, že toto písal niekto, kto si číta niektoré najnovšie knihy, jedinú knihu, ktorá vyšla v Spojených štátoch, v Massachusetts (na univerzite), o deliberatívnej demokracii. Ale čo to znamená? Neviem, či si to všetci uvedomujete. To znamená, že ministerstvo a vláda by mali odobrovať projekty, ktoré vychádzajú zdola. To je v krátkosti povedané, deliberatívna demokracia. Takže to je všetko, čo som chcela k tomu povedať, lebo, nakoniec, táto stratégia nešpecifikuje nič. Takže sa k tomu nedá nejako zásadne hovoriť. Sú to všetko samé dobré frázy, ale uvidíme a počkáme si na akčný plán. Ďakujem veľmi pekne.
Kollár, Boris, predseda NR SR (2023-03-23):
Prosím, prezentujme sa a hlasujeme. (Hlasovanie.) Prítomných 141 poslancov, za 69, zdržalo sa 65, 7 nehlasovali. Konštatujem, že Národná rada sa uzniesla, že nebude pokračovať v rokovaní o návrhu zákona. Ďalej budeme hlasovať o bode 128 programu, je to prvé čítanie o návrhu skupiny poslancov na vydanie zákona o zmene a doplnení niektorých zákonov v oblasti životného prostredia v súvislosti s reformou stavebnej legislatívy, je to tlač 1504. Poprosím spravodajcu z výboru pre pôdohospodárstvo a životné prostredie poslanca Martina Fecka, aby hlasovanie uvádzal. (Hlasovanie o návrhu skupiny poslancov Národnej rady Slovenskej republiky na vydanie zákona o zmene a doplnení niektorých zákonov v oblasti životného prostredia v súvislosti s reformou stavebnej legislatívy , tlač 1504.)
Jurinová, Erika, podpredsedníčka NR SR (2012-07-27):
Ďakujem. Chcete reagovať, pán poslanec? Nech sa páči.
M. Hort, podpredseda NR SR: (2010-02-03):
návrhu poslanca Národnej rady Slovenskej republiky Daniela Lipšica na vydanie ústavného zákona, ktorým sa mení a dopĺňa Ústava Slovenskej republiky č. 460/1992 Zb.  v znení neskorších predpisov . Návrh ústavného zákona je uverejnený ako tlač 1392 a návrh na jeho pridelenie na prerokovanie výborom je v rozhodnutí č. 1421. Mám informáciu, že pán poslanec Lipšic je v ústavnoprávnom výbore, a ak ma tam počujú, tak by som bol rád, keby sa dostavil do sály. Vyhlasujem, kým príde, päťminútovú prestávku. Ďakujem pekne. (Prestávka.) (Po prestávke.)
Paška, Pavol, predseda NR SR (2014-01-28):
Vážené panie poslankyne, páni poslanci, najprv budeme hlasovať o návrhu na zmenu v zložení stálej delegácie. Budeme hlasovať o návrhu uznesenia. (Hlasovanie.) 117 prítomných, 116 za, 1 sa zdržal. Tento návrh na zmenu sme schválili. A ešte jedno hlasovanie, kde budeme hlasovať za zvolenie pána poslanca Škripeka za overovateľa. Je to tlač 867. (Hlasovanie o návrhu na zmenu v zložení overovateľov Národnej rady Slovenskej republiky , tlač 867.) (Hlasovanie.) 118 prítomných, 115 za, 1 proti, 2 sa zdržali. Aj tento návrh sme schválili. Budeme, dámy a páni, pokračovať v rokovaní programu ďalším bodom, ktorým je prvé čítanie o vládnom návrhu zákona o krátkodobom nájme bytu , je to vládny návrh uvedený pod tlačou č. 835. Poprosím podpredsedu vlády Slovenskej republiky pre investície Ľubomíra Vážneho, aby uviedol vládny návrh zákona.
P. Paška, predseda NR SR: (2007-12-06):
Ako ďalší bol písomne prihlásený pán podpredseda Národnej rady Číž, ktorý nie je prítomný, stráca poradie. Ako ďalšia pani poslankyňa Sabolová. Nech sa páči, máte slovo.